เป็นร้านที่ผมเห็นมานานพอสมควรแล้ว แต่ไม่ได้มีโอกาสลองซะที อาจเป็นเพราะมีร้านอาหารญี่ปุ่นที่เป็นตัวเลือกเยอะ ดูจากเมนูแล้วก็เป็นเมนูข้าวญี่ปุ่นหน้าต่างๆ มีหน้าให้เลือกไม่เยอะมากนัก มีทั้งเป็นแบบจานเดียวหรือเป็นเซ็ท เวลาจะเข้าร้านนี้แล้วข้างๆ มีร้านอื่นๆ (ไม่ขอเอ่ยชื่อ) ก็จะเลือกเข้าร้านข้างๆ เพราะเมนูมีให้เลือกหลากหลายกว่านั่นเอง

พอดีวันนี้ตัดสินใจมาก่อนแล้วว่าอยากทานข้าว พอมาถึงโลตัสบางนาก็เดินเข้าร้านนี้เลยครับ (เด๋วไปเดินเฉี่ยวอีกร้าน ก็จะไม่ได้เข้ามาชิมร้านนี้ซักที อิ อิ) ดูเมนูแล้วก็ตัดสินใจง่ายมา เลือกสั่งเซ็ทข้าวหน้าเทมปุระ ซึ่งมีข้าว ซุป ทาโกะยากิ และน้ำให้เรียบร้อย สั่งอย่างเดียวจบ นั่งรอกินสาหร่ายที่ร้านแจกฟรีให้ชิมหมดพอดีข้าวก็มาเสริฟครับ รสชาติโดยรวมก็ใช้ได้ครับ อาหารรวดเร็วดี ฝากท้องได้ ที่เด่นๆ คือรวดเร็ว ง่าย และอิ่ม ประหยัดเวลาดีครับ

